Diskusjon:Harald Gråfell

message: Nach norwegischem Thronfolgerecht waren alle Erikssöhne Könige, nicht nur Harald Gråfell.
Sigurd Ladejarl wurde nicht nur von Harald Gråfell, sondern mit der Hilfe seines Bruders Erling Eriksson in seinem Haus verbrannt. Fingalo 27. jul 2006 kl.11:17 (UTC)

message: "Fra før var østlandskongene Gudrød Bjørnsson og Tryggve Olavsson hans skattekonger."
Hvor er dette rimelig sikkert kildebelagt? Iallfall ikke hos Snorre, der står det f.eks. om Tryggve tvert imot at Håkon satte ham over Vika til å "verje for ufred" og til å "ta det han kunne få av dei landa i Danmark som Håkon hadde skattlagt førre sommaren" (Avsn 9, Soga om Håkon den gode). 
Det er mye mer sannsynlig at de to ble drept omkring 965 bl.a. for å rydde veien for dansk skattlegging. Men strengt tatt foreligger det vel ikke så mye sikre opplysninger om de økonomiske aspektene ved den første fasen (ca 961-970) av Harald Blåtanns dominans i Norge. Seinere veit vi at dette var et betent tema under Håkon Jarl.
Mye seinere, på 990-tallet, blir Gudrøds sønn Harald Grenske skattekonge under Svein Tveskjegg. Men den ordningen hadde neppe tilbakevirkende kraft. 
--T a ydersbond (diskusjon) 28. sep. 2017 kl. 00:03 (CEST)
thread_title:  Belegg for at Tryggve Olavsson og Gudrød Bjørnsson var skattekonger under Harald Blåtann? 

message: "Han var sønn av Eirik Blodøks og Gunnhild Gormsdatter, og vokste delvis opp i England hvor Eirik var underkonge, og delvis hos sin morbror, danskekongen Harald Blåtann."
Dette strider altså mot alle overleveringene unntatt Historia Norwegiæ, hvordan passer det med kronologien?
Gorm Knutsson ("den gamle") døde sannsynligvis i 958. (Dendrodatering gravkammeret i Jelling) Hvor gammel han var vites ikke, skjelettet som er gravlagt i kirken, er vel anslått til 35-50 år. Konsensus ser ut til å være at han ble født mellom 890 og 910, kanskje med en sannsynlighetsovervekt mot siste del av intervallet.  Dette passer også ganske godt med at en regner  at Harald Blåtann ble født ca 930 (død seinest 987). Han hadde en nevø, Gull-Harald, som var tronpretendent på 970-tallet, Jomsvikingesagaen  gjør vel Harald Blåtann til lillebror av Knut. Harald kan ha regjert sammen med faren de siste åra av Gorms liv.
Tidsknipa kommer fordi  Gunnhilds første barn trolig er født før 930. Iflg Snorre, er Harald Gråfell nr 3 av Eiriks og Gunnhilds barn, og hvis bestefar Harald skal rekke å øse vann og peke ham ut som framtidig konge (Avsn 43, Soga om Harald Hårfagre), bør han være født omkring 930.  Bestefar Haralds dødsår regnes jo gjerne til 932. Fødsler omkring 930 passer også veldig godt med Eiriksønnenes gjentatte angrep på Norge utover 950-tallet, det siste slaget på Fitjar settes jo gjerne til 961.
Men dette gjør et fødselsår for Gunnhild lenge etter 910 lite sannsynlig, og dermed blir hun både veldig mye eldre enn den påståtte broren Harald, og ikke veldig mye yngre enn den påståtte faren Gorm. Og Harald Blåtann som "fosterfar" for jamnaldrende Harald Gråfell... Er kombinasjonen helt umulig? Nei.  Sannsynlig? Neppe.
Trengte Harald Blåtann slektsbånd for å være interessert i å manipulere norsk politikk og evt. skaffe seg overherredømme i Norge?  Definitivt ikke, han fikk Eiriksønnene servert på et fat, samtidig som Håkon den godes aktivitet var god grunn til aksjon. Skattlegging i sør-øst var også interessant.
Trodde Harald at han kunne beholde fotfeste i hele Norge?  Neppe. Ifølge sagaen om jomsvikingene brannskatta han på et tidspunkt hele Vestlandet sør for Stad. Men har ser ikke ut til å ha villet sette hardt mot hardt overfor Håkon Jarl, det ser det ut til å ha vært sønn Svein som forsøkte.
--T a ydersbond (diskusjon) 28. sep. 2017 kl. 01:34 (CEST)
thread_title:  "Gunnhild Gormsdatter" og Gorm Knutsson: Ei kronologisk knipe